da da la da da en sv da da da da da da da tr sv tr da de en da sv da da da da da da da nn da da da da da da da da da da da da da da da da da da da hu da da da da hu da da da da da tr da da da da da da da fr da da da da da sv da da da da da fr da da zh da nb da da da da da da da da da da en en en en en en en en en en en en en en en en en en en da da da en da da da da da da da da da da da da da da da da da da da da da sv da da da da da da da da da da da da da da da da cs da da da da en en da da en da de de da da da en da en en da en en da da da da da ceb zh en de zh en da da da en da da en en da da da da da da da da da en da da da oc da da fi en zh ja zh da da da da da da
Hvad er de bedste vitaminer, mineraler og fedtsyrer til dine øjnes sundhed?
Oversigt over vitaminer, mineraler, omega-3, omega-6 og Q10
Vægttab der virker og holder i længden
Anti-aging med vitaminer og mineraler
Motion - vejen til bedre velvære
Hvad er de bedste vitaminer, mineraler og fedtsyrer til dine øjnes sundhed?
Vi skal passe godt på vores øjne hele livet, så vi så vidt muligt kan bevare det gode syn. I denne forbindelse har vores øjne brug for en række vitaminer, mineraler og fedtsyrer, som har betydning for cellernes funktion og beskyttelse mod oxidativ stress. Her kan du læse mere om hvordan A-vitamin, C-vitamin, E-vitamin B-vitaminer, zink, selen, visse omega-3 fedtsyrer og Q10 har afgørende betydning for øjnenes sundhed. Vi kommer også ind på nogle særlige antioxidanter, der for eksempel findes i æg, laks, spinat, broccoli, rød peber og ægte blåbær.
Øjet har en kompliceret opbygning, så det kan fokusere de indkomne lysstråler på nethindens sanseceller. Derefter omdannes lysstrålerne til elektriske nervesignaler, som sendes til hjernens synscenter. Lyset brydes overvejende i hornhinden, og pupillen regulerer den lysmængde, der trænger ind i øjet.
Synsevnen omhandler det skarpe centrale syn (læsesynet), det perifere syn (orienteringssynet) farvesynet og tusmørkesynet. Et godt syn kræver derfor, at alle typer syn er intakte.
Med alderen svækkes evnen som regel til at se skarpt på nært hold, så det bliver nødvendigt med læsebriller.
Tørre øjne kan gøre det vanskeligere at læse eller bære kontaktlinser, og tilstanden kan nedsætte tolerancen over for tobaksrøg og aircondition.
Deciderede øjensygdomme som aldersrelateret makuladegeneration (AMD), grøn stær, grå stær og diabetisk øjensygdom (retinopati) er de almindeligste årsager til svagsyn og blindhed hos voksne, og risikoen stiger med alderen.
AMD er en sygdom i nethindens skarpsynscentrum eller den gule plet (macula).
Ved grøn stær (glaucom) stiger trykket i øjeæblets indre.
Ved grå stær (cataract) er der uklarheder i øjets linse.
Øjensygdomme, som skyldes lokale kredsløbsforstyrrelser, er også udbredte, og her kan nævnes NAION (non-arteritic anterior ischemic optic neuropathy) og RAO (retinal artery occlusion).
Forskningen tyder på, at visse vitaminer, mineraler, fedtsyrer og Q10 kan beskytte mod disse øjensygdomme eller bremse udviklingen. Ved flere øjensygdomme kan det også være en fordel at tage større tilskud for at bremse udviklingen.
Det antages, at omkring 250 millioner mennesker på verdensplan lider af en øjensygdom.
Mangel på næringsstoffer og oxidativ stress spiller en rolle.
Ved oxidativ stress er der et misforhold mellem frie radikaler og beskyttende antioxidanter.
Frie radikaler er nogle reaktive molekyler, der kan skade blodkar, celler og proteiner i øjet og andre steder.
Aldringsprocesser, forgiftninger, tobaksrøg, overvægt, diabetes og kroniske inflammationer øger påvirkningen af frie radikaler og risikoen for oxidativ stress.
A-vitamin er afgørende for det gode syn. A-vitamin indgår i opbygning af proteinet rhodopsin, som gør at vi kan se, selvom lyset er svagt. A-vitamin har også betydning for hornhinden (cornea), som er den gennemsigtige hinde over regnbuehinden og pupillen.
Derudover er A-vitamin en vigtig antioxidant, der beskytter øjnene mod oxidativ stress.
Mangel på A-vitamin kan føre til natteblindhed, tørre øjne og øjenkatar. Og det antages, at flere hundrede tusinde børn, især i Afrika og Asien, bliver blinde hvert år, fordi de mangler A-vitamin.
Tilskud med A-vitamin (beta-caroten) og andre antioxidanter har vist positiv effekt på grøn stær og AMD. Det fremgår blandt andet af en oversigtsartikel i Nutrients fra 2018 og AREDS Report No. 8 fra 2001.
Ren A-vitamin (retinol) findes i animalske kilder som levertran, lever, leverpostej, æggeblomme, smør og andre fede mejeriprodukter.
Beta-caroten er et forstadie, og det findes i vegetabilske kilder som gulerødder, søde kartofler, persille, grønkål, spinat, tomat, peberfrugt og meloner.
Kroppen kan selv omdanne beta-caroten til ren A-vitamin (retinol).
Ren A-vitamin kan overdoseres, og vi kan tåle større mængder betacaroten, som også er anvendt i flere forsøg.
Det siges, at gulerødder er godt for øjnene, og det skyldes indholdet af beta-catoten.
E-vitamin i form af alfa tocopherol fungerer som en meget kraftig antioxidant, der beskytter øjet mod frie radikaler. De frie radikaler kan blandt andet ødelægge proteiner i øjet, hvilket kan føre til uklarheder i linsen og grå stær.
En oversigtsartikel fra 2014 har afsløret, at øjenlinsen var mere klar hos personer, der tog tilskud med E-vitamin. I forbindelse med forebyggelse af grå stær og andre øjensygdomme skal man også have nok af andre næringsstoffer.
E-vitamin, der er fedtopløseligt, findes i levertran, planteolier, nødder, kerner frø, fuldkorn, avocado og kål.
Fedtopløselige antioxidanter som A- og E-vitamin og vandopløselige antioxidanter som C-vitamin og beta-caroten beskytter vores øjne mod oxidativ stress på forskellige måder.
C-vitamin har betydning for dannelsen af bindevævskollagen, kredsløbet og som en kraftig antioxidant. I et befolkningsstudie fra 2014 undersøgte man forskellige faktorer, som kan modvirke udviklingen af grå stær. Studiet involverede over 1.000 par kvindelige tvillinger. I begyndelsen af studiet målte man deltagerne for grå stær. Derefter vurderede forskerne deltagernes indtag af C-vitamin og andre næringsstoffer over 10 år.
Ved studiet afslutning målte forskerne igen sværhedsgraden af grå stær hos 324 par tvillinger. Det viste sig, at de deltagere, som indtog mest C-vitamin, havde en mere klar øjenlinse og en reduktion i udviklingen af grå stær på 33 procent i forhold til de deltagere, der ikke indtog så meget C-vitamin.
Studier har også vist, at C-vitamin kan reducere udviklingen af AMD ved at styrke de blodkar i øjet, som forsyner nethinden med blod og næringsstoffer. Derudover beskytter C-vitamin som antioxidant den gule plet (macula).
Broccoli og anden kål, rød peber, citrusfrugter, anden frugt og bær er gode kilder til C-vitamin.
Ifølge flere studier skal man ved øjensygdomme have minimum 140-500 mg C-vitamin om dagen for at få den optimale effekt på øjensundheden. Det er meget mere end RI, som er på 80 mg.
B-vitaminerne er vandopløselige, og de arbejder sammen i kroppen som et kompliceret team. B-vitaminerne indgår i de fleste af kroppens enzymprocesser, hvor det enkelte B-vitamin kan dominere mere eller mindre.
Mus, som genetisk er disponeret for at udvikle grøn stær, kan undgå øjensygdommen, hvis de får B3-vitamin i deres drikkevand. Det fremgår af et studie fra 2017. Ifølge forskerne kan B3-vitamin eliminere de molekylære forandringer, som opstår ved aldersrelateret grøn stær. Forskerne ser derfor et stort potentiale i forebyggelse og behandling af sygdommen.
Et større befolkningsstudie fra Syd Korea (2018) har fundet en sammenhæng mellem et reduceret indtag af B3-vitamin (niacin) og grå stær.
Et studie fra 2009, som blev foretaget på kvinder med risiko for hjertekarsygdomme, viste, at et dagligt tilskud med folinsyre, B6-vitamin og B12-vitamin reducerede risikoen for at udvikle AMD.
I et studie fra 2000 (Blue Mountains Eye Study) så man nærmere på kosten og udviklingen af øjensygdomme hos knap 3.000 deltagere mellem 49 og 97 år. Her fandt man, at et højere indtag af protein, A-vitamin, B1-vitamin, B2-vitamin og B3-vitamin hang sammen med en lavere forekomst af grå stær.
B-vitaminer findes i grove grønne fødevarer. B12-vitamin findes kun i animalske fødevarer.
Stress, aldringsprocesser, stimulanser og flere typer medicin kan øge behovet for B-vitaminer.
Zink er et sporstof, som indgår i over 300 enzymprocesser og i den vigtige antioxidant SOD (superoxiddismutase).
Zink har betydning for øjets nethinde samt cellemembraner og proteinstrukturer i øjet. Zink har desuden betydning for, at A-vitamin kan komme fra leveren til nethinden for at producere melanin. Det er et pigment, der beskytter øjne og hud med solens uv-stråling.
Ifølge den Amerikanske Øjensygdom Forening kan større tilskud med zink og andre antioxidanter hjælpe folk med AMD eller som er i risiko for at udvikle sygdommen.
Der findes zink i østers og andre skaldyr, kød, fisk, æg, mejeriprodukter, nødder, kerner og bønner. Zink fra animalske kilder optages bedst.
Zinkmangel skyldes især ensidige kostvaner, mangel på animalske proteiner og aldringsprocesser. Desuden skal nævnes stor indtagelse af jern og calcium samt alkohol. Diabetes, cøliaki og flere typer medicin kan i sig selv øge behovet.
Omega-3 fedtsyrerne DHA og EPA har betydning for øjnenes fugtighed og tårevæske, og de beskytter samtidig lokale nervebaner og nethinden mod skader og degeneration. Øjets nethinde indeholder ret store koncentrationer af disse omega-3 fedtsyrer, som også indgår i andre fysiologiske funktioner.
Et hold forskere fra Hokkaido University i Japan har afsløret, at omega-3 fedtsyrerne kan beskytte øjnene mod tørhed og reparere skader.
Omega-3 fedtsyrerne forebygger desuden åreforkalkning - herunder i de fine blodkar, som forsyner nethinden med blod og næringsstoffer.
Nogle forskere antager, at fedtaflejringer og åreforkalkning i disse blodkar bidrager til udvikling af AMD.
Fed fisk fra rene farvande er gode kilder til omega-3 fedtsyrerne EPA og DHA.
Selen indgår i omkring 25 selenoproteiner, som har betydning for stofskiftet, inflammationsprocesser og andre funktioner. Selen indgår desuden i de vigtige antioxidanter GPXér (glutathionperoxidaser), som beskytter cellerne mod oxidativ stress.
Der findes selen i æg, fisk, indmad og paranødder. Meget tyder på, at selenmangel er udbredt - især grundet selenfattige jordbundsforhold.
Q10 er et coenzym, der indgår i cellers energiomsætning. Desuden fungerer Q10 som en vigtig antioxidant, der beskytter cellerne mod oxidativ stress. I denne forbindelse er Q10 den eneste fedtopløselige antioxidant, som vi selv kan danne, og derfor er Q10 en særlig vigtig frontløber, der beskytter celler og væv mod oxidativ stress. Vi danner selv det meste Q10, men egenproduktionen daler med alderen. Kolesterolsænkende medicin hæmmer egenproduktionen. Mangel på Q10 kan øge risikoen for aldersrelaterede sygdomme, og tilskud i en god kvalitet kan kompensere for den faldende egenproduktion.
De særlige antioxidanter lutein, zeaxanthin og anthocyaniner
Lutein og zeaxanthin er pigmenter, som findes i nethinden og den gule plet (macula). Her fungerer stofferne blandt andet som antioxidanter, der beskytter øjet mod ødelæggelser fra uv-stråling. Lutein og zeaxanthin sættes også i forbindelse med nedsat risiko for at udvikle AMD.
Lutein og zeaxanthin findes i farverige fødeemner som æg (blommen) og laks samt grønsager og frugt som gulerod, rød peber, melon, spinat, broccoli, grønkål og ærter.
Ægte blåbær (med blåt frugtkød), brombær, solbær og andre mørke bær indeholder anthocyaniner, som ligeledes er farvepigmenter, der fungerer som kraftige antioxidanter. Ifølge en større oversigtsartikel i Journal of Functional Food har blåbær en positiv effekt på synet – blandt andet i forbindelse med AMD, diabetisk øjensygdom, nedsat nattesyn og andre tilstande.
Man kan derfor pleje sin øjensundhed ved at spise et dagligt æg og inddrage en masse farverige grønsager samt ægte blåbær eller andre mørke bær.
Tilskud med Q10 og andre antioxidanter til andre udbredte øjensygdomme
På denne hjemmeside har vi tidligere skrevet en artikel om, hvordan tilskud med Q10 og andre antioxidanter kan forbedre synet og den traditionelle behandling af øjensygdomme som NAION (non-arteritic anterior ischemic optic neuropathy) og RAO (retinal artery occlusion), der skyldes lokale kredsløbsforstyrrelser. Det kan du læse mere om her:
»Tilskud med Q10 og andre antioxidanter til udbredte øjensygdomme«
Større doser kosttilskud ved øjensygdommen AMD
På denne hjemmeside har vi tidligere skrevet en artikel om, hvordan større doser C-vitamin, E-vitamin, betacaroten, zink, omega-3 fedtsyrer samt lutein og zeaxanthin kan nedsætte risikoen for at udvikle fremskreden AMD med 25-38 procent. Det kan du læse mere om her:
»Større doser kosttilskud ved øjensygdommen AMD«
www.who.int. Vitamin A deficiency. 2022
John G. Lawrenson and Laura E. Downie. Nutrition and Eye Health. Nutrients 2019
Beth Sissons. What are te best vitamins for eye health? MedicalNewsToday. 2019
Wishal D Ramdas et al. Te Effect of Vitamins on Glaucoma: A Systematic Review and Meta-Analysis. Nutrients 2018
AREDS Report No.8. A Randomized, Placebo-Controlled, Clinical Trial of High-Dose Supplementation With Vitamins C and E, Beta Carotene, and zinc for Age-Related Macular Degeneration and Vision Loss. Clinical Sciences 2001.
Saliha Rizvi et al. Te Role of Vitamin E in Human Health and some Diseases. Sultan Qaboos University Medical Journal. 2014
Jackson Laboratory. Vitamin B3 prevents glaucoma in laboratory mice. ScienceDaily 2017
William G wet al. Folic Acid, Vitamin B6, and Vitamin B12 in Combination and Age-related Macular degeneration in a Randomized trial of Women. Archives of internal medicine. 2009
Ekatarina Yonova-Doing et al. Genetic and Dietary Factors Influenzing te Progression of Nuclear Cataract. Ophthalmology. 2016
R. G. Cumming et al. Diet and cataract: Te Blue Mountains Eye Study. Ophthalmology 2000
Giulia Lanzolla. Selenium in te Treatment of Grave´s Hyperthyroidism and Eye Disease. Front. Endocrinol. 2021
Jessica Dolores. Are your computer screens causing dry eye problem? Eat more good fats to repair lipid layer. Nutrients. News March, 2018
El-Sayed M et al. Dietary Sources of Lutein and Zeaxanthin Carotenoids and Their Role in Eye Health. Nutrients 2013
Wenjuan Yang et al. Structure and function of blueberry anthocyanins: A review of recent advances. Journal of Functional Foods. 2022
Beatriz Fernandez-Vega et al. Te use of Vitamins and Coenzyme Q10 for te Treatment of Vascular Occlusion Diseases Affecting te Retina. Nutrients March 2020
AREDS 2 Research Group. Te Age-Related Eye Disease Study 2 (AREDS2): study design and baseline characteristics (AREDS2 report number 1). PubMed 2012
Søg mere info på nettet
Klik her, hvis du vil søge
mere info om B vitamin
TIP! Se også de relaterede artikler
Mange antioxidanter i kosten nedsætter risikoen for forhøjet blodtryk
Depression, demens og Alzheimers hænger sammen med oxidativ stress i hjernen
P-piller giver udbredte fysiske og psykiske bivirkninger
Antioxidanters betydning for sædkvaliteten
Aldringsprocesser hæmmer udnyttelse af flere livsvigtige næringsstoffer
B3-vitamin forebygger grøn stær hos mus - og muligvis også hos mennesker
Aldringsinflammation øger risiko for kroniske sygdomme, kræft og livstruende virusinfektioner
Stor ernæringsmæssig forskel på plantekød og ægte kød
Større doser kosttilskud ved øjensygdommen AMD
Spis meget mere fra dyret og få et sundere liv
Krigen mod COVID-19 kræver fire vigtige næringsstoffer
Sammenhæng mellem vitaminer i kosten og livskvalitet
Klinisk evidens for at tilskud med Q10 hjælper ved hjertesvigt
Vegetarkost mangler vigtige næringsstoffer
Kost og tilskud: Schweizisk ekspertpanel publicerer nye anbefalinger mod COVID-19 – og der er brug for øjeblikkelig handling
Naturlige råd til at hæve testosteronniveauet
Sport, som medfører oxidativ stress, er meget usundt
Nyt fokus på biologisk alder, kredsløb og antiage
Selens og zinks afgørende betydning for fertiliteten og en sund graviditet
Er veganske diæter velegnede til børn?
Læs om immunforsvaret og hvordan immunforsvaret kan rustes med de vitaminer og mineraler, som det er svært at få nok af gennem den sunde kost
» Mangel på selen i jorden hænger sammen med livsfarlige reaktioner på COVID-19
» Nyhed: Intravenøs behandling med zink til COVID-19 patienter
» Kan tilskud med D-vitamin beskytte mod COVID-19 og andre infektioner?
» Krigen mod COVID-19 kræver fire vigtige næringsstoffer, som mange mangler
» Coronainfektion og nyt håb: C-vitamin til forebyggelse og intravenøs behandling ved livstruende komplikationer
» Mangel på selen øger risikoen for virusinfektioner og at de bliver farligere!
» Mangel på D-vitamin øger risikoen for virusinfektioner og tilstødende komplikationer
» Husk at få nok selen til immunforsvaret - hele livetHusk at få nok selen til immunforsvaret - hele livet
» Styrk immunforsvaret med C-vitamin
» D-vitamin forebygger influenza og luftvejsinfektioner
» Selen kan forebygge infektioner og kræft
- men forskere advarer om faldende indtag
» Zink modvirker infektioner, eksem og herpes
- og mangler er udbredt
frie radikaler og antioxidanter
oxidativ stress og inflammation
Sakset fra magasinet Helse
healthandscience.eu sætter fokus på den udbredte mangel på D-vitamin, som både kræver mere fokus i forebyggelse og behandling.
Klik her, og se alle artikler om D-vitamin
Kært barn har mange navne
Q10 optræder under så mange forskellige navne, at man nemt løber sur i det. Her er en oversigt over de to Q10-formers mange synonymer:
◊ Oxideret Q10  ◊ Normalt Q10 ◊ CoQ10 ◊ Q ◊ Ubikinon ◊ Ubiquinon ◊ Ubidecarenon
◊ Reduceret Q10 ◊ Aktivt Q10 ◊ CoQH ◊ Ubikinol ◊ Ubiquinol ◊ QH ◊ QH2 ◊ QX
Er der i grunden nogen forskel? Er ubiqinol bedre end ubiqinon?
Ubiquinon eller Ubiquinol spiller det i grunden nogen rolle?
Klik her og se...
et kort uddrag fra programmet Sundhedsmagasinet på DR1 om danskernes mangel på D-vitamin, og myndighedernes manglende vilje til at gøre noget ved problemet.
Tjek før du køber et Q10 produkt:
Optagelighed og dokumentation er nøglen
Undersøgelser har vist, at den bedste optagelighed opnås, når det aktive stof er opløst i en form for olie og indkapslet i bløde, lystætte (lys kan ødelægge Q10) gelatinekapsler. Mange præparater opfylder umiddelbart dette krav, uden at de nødvendigvis har samme høje optagelighed. Den eneste måde du kan sikre dig at produktet er virksomt med høj optagelighed og er et sikkert produkt er at kontakte producenten og bede om at få tilsendt dokumentation for:
- at produktets Q10-indhold ikke er i krystalform
Q10-råvaren består af krystaller som ikke optages nemt i kroppen. Derfor er det vigtigt at deres Q10 er omdannet til en homogen og letoptagelig form, der sikrer en høj optagelighed af Q10 i kroppen. Dvs Q10 er blandet med olie og de har teknikken og patenterede metode til at frigøre Q10-molekylerne fra krystal-formen.
- at deres Q10 er natur-identisk
Det vil sige, at Q10-molekylerne i produktet er helt identiske med den Q10 som kroppen selv fremstiller i en beskeden mængde. Kroppen skelner derfor ikke mellem produktets Q10 og kroppens egen produktion af Q10.
Ligeledes kan du undersøge om produktet også sælges som lægemiddel, da der stilles strenge krav til kvalitet og kontrol samt krav om de nødvendige optagelighedsstudier for at opnå lægemiddel-godkendelse.
Det er også af betydning om produktet er anvendt i forskning, da det kræver fremstilling under farmaceutisk kontrol efter lægemiddelforskrifter.
Vælg dit kosttilskud med omhu
Spørg efter produkter der er dansk produceret og som via forskning kan bevise optagelighed og dermed virkning, så er du sikker på
◊ at de aktive stoffer er tilstede i de rette mængder
◊ at de optages i kroppen
◊ at de virker efter hensigten
◊ at de er sikre at indtage
International Coenzyme Q10 Association
Toolmaster.dk - Hjemmesider, webshops & søgemaskineoptimering